Official Journal L 346 , 17/12/1997 P. 0095 - 0096



KOMISJONI OTSUS, 9. detsember 1997, millega muudetakse otsust 83/247/EMÜ metsanduse ja metsatööstuse ühenduse poliitika komitee moodustamise kohta (97/837/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, ning arvestades, et: seoses metsanduse ja metsatööstuse majandusliku arenguga ühenduses ja vajadusega tagada erinevate harude esindatus komitees on kohane muuta komisjoni otsust 83/247/EMÜ,1 ON VASTU VÕTNUD JÄRGMISE OTSUSE: Ainus artikkel Otsust 83/247/EMÜ muudetakse järgmiselt. 1. Artiklid 1, 2 ja 3 asendatakse järgmistega: "Artikkel 1 Käesolevaga moodustatakse komisjoni egiidi all ühenduse poliitika nõuandekomitee metsanduse ja metsatööstuse osas, edaspidi "komitee". Komitee koosneb Euroopa metsatööstuse organisatsioonide esindajatest. Artikkel 2 Komitee annab komisjoni taotlusel või omal algatusel komisjonile nõu ühenduse poliitika tööstuslikes aspektides, mis mõjutavad metsatööstust ja metsandust ning ka turu ja muudes majanduskaalutlustes, mis mõjutavad metsandustooteid ühenduses või nõudmist nende järele. Artikkel 3 Komitee koosneb 23 liikmest: - viis liiget, kes esindavad metsandussektorit, - kuus liiget, kes esindavad mehaanilist puidutööstust, - kuus liiget, kes esindavad tselluloosi, paberi ja papi tootmist ning töötlevat tööstust, - kuus liiget, kes esindavad trüki- ja kirjastustööstust." 2. Artiklid 5 ja 6 asendatakse järgmisega: "Artikkel 5 Komitee liikmete ametiaeg on kaks aastat ja neid võib komisjoni heakskiidu korral üks kord ametisse tagasi nimetada. Kaheaastase ametiaja lõppedes jäävad komitee liikmed ametisse, kuni nad asendatakse või uuesti ametisse nimetatakse. Liikme ametiaeg lõpeb enne kahte aastat tema pensionilejäämise või surma korral. Liige asendatakse tema ülejäänud ametiajaks artiklis 4 ettenähtud korras. Liikmete töö ei ole tasustatud. Artikkel 6 Komisjon teeb liikmete loetelu teatavaks, avaldades selle Euroopa Ühenduste Teatajas." 3. Artikkel 10 asendatakse järgmisega: "Artikkel 10 1. Komitee ja töörühmad kutsub kokku eesistuja. Komitee koosolekud toimuvad komisjoni peakontoris. 2. Komisjoni talituste esindajatel on õigus osaleda komitee ja selle töörühmade koosolekutel." Brüssel, 9. detsember 1997 Komisjoni nimel komisjoni liige Martin BANGEMANN LISA METSANDUSE JA METSATÖÖSTUSE ÜHENDUSE POLIITIKA KOMITEE 1. Metsandussektor 5 liiget Riigimetsad 1 CEPF - Confédération européenne des producteurs forestiers 1 USSE - Union de Silvicultores del Sur de Europa 1 UEF - Union of European Foresters 1 FECOF - Fédération européenne des communes forestires 1 2. Mehaaniline puidutööstus 6 liiget CEI-Bois - Confédération européenne des industries du bois 1 OES - Organisation européenne des scieries 1 FESYP - Fédération européenne des syndicats de fabricants de panneaux de particules 1 FEROPA - Fédération européenne des fabricants de panneaux de fibres 1 FEIC - Fédération européenne des industries du contreplaqué 1 Euro MDF - European Association of Medium Density Fibreboard 1 3. Tselluloosi, paberi ja papi tootjad ning töötlejad 6 liiget CEPI - Confederation of European Paper Industries 1 EPIS - European Pulp Industry Sector 1 CEPI - Cartonboard/Procarton 1 ETS - European Tissue Symposium 1 EDANA - European Disposables and Non-wovens Association 1 CITPA - Confédération internationale des transformateurs de papier et carton en Europe 1 4. Trükkimine ja kirjastamine 6 liiget INTERGRAF - Confédération internationale de l'industrie graphique et des industries annexes 1 FAEP - Fédération des associations d'editeurs de périodiques de la CEE 1 ENPA - European Newspaper Publishers Association 1 EADP - European Association of Directory Publishers 1 EPC - European Publishers Council 1 FEP - Federation of European Publishers 1 Kokku 23 1 EÜT L 137, 26.5.1983, lk 31.